open-index/open-wikipedia-markdown huggingface dataset:
Khatag

[náhľad|Khatag zo [Sikkim v Indii]]
[náhľad|[Tändzin Gjamccho|14-ty Dalajláma obdarúva khatagom Richarda Gerea]]
náhľad|Modré khatagy na kamennej stéle v kláštore Manzušir v Mongolsku
**Khatag** (iné názvy: **khatak, khata, katak, kata**, pre Čínu aj **cha-ta**, pre Mongolsko aj **chadag**, pre Rusko aj **chadak**; tibet. ཁ་བཏགས་ - výslovnosť IPA [kʰataʔ], prepis podľa Wylieho *kha btags*, prepis podľa THDL *khatak*, tibetský pchin-jin *kadag*; čín. 哈达 - pchin-jin: *hada*, slov. prepis z čínštiny: *cha-ta*; mong. хадаг - výslovnosť IPA [xɑtk], slov. prepis *chadag*; po buriat. a rus. Хадак -  slov. prepis *chadak*)  je tradičný obradný šál typický pre budhizmus a iné východné náboženstvá. Používa sa hlavne v Tibete, Mongolsku, Buriatsku (Ruská federácia), Indii a v Číne.

## Význam khatagu
Khatag symbolizuje nevinnosť, mierumilovnosť, dobrú vôľu, pohostinnosť, vyjadruje spoluúčasť darcu voči obdarovanému. Vďaka tejto svojej viacvýznamovosti sa používa ako univerzálny dar - daruje sa pri svadbách, pohreboch, pri narodení dieťaťa, ukončení štúdia, takisto na privítanie alebo rozlúčku s hosťami. V Tibete sa khatag používa ako pozdrav pri sviatku, želanie úspechu, dar pri skončení stavby domu, ako obeta bohom. Takisto sa používa ako vyjadrenie úcty.

Celosvetovo známym je zvyk tibetského dalajlámu, ktorý obdarúva khatagom diplomatov, hostí, hostiteľov na znamenie čistoty a úprimnosti svojich úmyslov a prvý krok k nadviazaniu vzťahov.

O význame khatagu svedčí aj to, že viaceré krajiny jeho vyobrazenie majú aj vo svojich štátnych znakoch - Mongolsko, Buriatsko (Ruská federácia), Kalmycko (Ruská federácia), Agský buriatsky autonómny okruh (Ruská federácia), Tuviansko (Ruská federácia).   

## Farebnosť a materiál
Khatag sa vyrába v rôznych farbách. Pre Tibet je typický biely khatag. Modrý khatag je zas obľúbený v Mongolsku či Buriatsku.

* *[[biela|Biely]]* khatag symbolizuje čistotu a dobré úmysly, ale i blahobyt. Obzvlášť u Buriatov a Tibeťanov vyjadruje svätosť.
* *[[modrá|Modrý]]* khatag je synonymom harmónie, pokoja a dlhovekosti. U Mongolov je modrá farba stelesnením večného modrého neba.
* *[[žltá|Žltý]]* khatag je farbou ohňa, slnka a života, plodnosti a množenia, dostatku. Pre budhistov je to farba viery a osvietenia.
* *[[zelená|Zelený]]* symbolizuje aktivitu, Buriati zelenú farbu označujú ako farbu zeme.
* *[[červená|Červený]]* khatag vyjadruje bezpečie, neporušenosť a moc. Červenej farbe sa prisudzuje schopnosť odolávať neprajníkom a kúzlam.

Najčastejšie sa tieto šatky vyrábajú z hodvábu a bavlny.

## Referencie

*  "Students for a free Tibet - Khata (Tibetan Scarf)" (v angličtine) 

Kategória:Budhizmus
Sergej Viktorovič Lavrov

**Sergej Viktorovič Lavrov** (, * 21. marec 1950, Moskva) je ruský diplomat a politik, od roku 2004 minister zahraničných vecí Ruskej federácie. 

## Životopis
Narodil sa v roku 1950 v Moskve. Lavrovov otec bol arménskeho pôvodu a pochádzal z Tbilisi. Jeho matka pracovala na Ministerstve medzinárodného obchodu ZSSR. Podľa oficiálnych zdrojov, je Lavrov ruskej národnosti.

Je absolventom moskovskej základnej školy č. 607, s rozšíreným vyučovaním anglického jazyka. V roku 1972 vyštudoval Štátny inštitút medzinárodných vzťahov v Moskve (MGIMO). Okrem rodnej ruštiny plynule hovorí po francúzsky, anglicky a sinhálsky. Po skončení školy pôsobil do roku 1976 ako diplomat Sovietskeho zväzu na Srí Lanke. Po návrate do Moskvy pracoval na ministerstve zahraničných vecí. V roku 1981 bol poslaný k sovietskej misii pri OSN v New Yorku, kde pracoval do roku 1988. 

Od roku 1988 pracoval ako zástupca náčelníka Riadenia medzinárodných ekonomických organizácií a neskôr ako náčelník oddelenia. 3. apríla 1992 bol poverený funkciou zástupcu Ministra zahraničných vecí Ruska. Mal na starosti činnosť oddelenia medzinárodných organizácií a medzinárodnej ekonomickej spolupráce Ministerstva zahraničných vecí Ruskej federácie.

Po roku 1994 opäť pôsobil pri stálom zastúpení Ruskej federácie pri OSN. V rámci tejto funkcie bol predsedom Rady bezpečnosti OSN v decembri 1995, júni 1997, júli 1998, októbri 1999, decembri 2000, apríli 2002 a júni 2003.

Prezident Vladimir Putin ho 9. marca 2004 menoval ministrom zahraničných vecí. Vo funkcii nahradil Igora Ivanova.

## Rodina
Je ženatý s Mariou Alexandrovnou Lavrovou. Ich dcéra Jekaterina sa narodila a vyrástla v New Yorku.

## Referencie


## Zdroj
* 

Kategória:Ruskí politici
Kategória:Ruské osobnosti arménskeho pôvodu
Kategória:Osobnosti z Moskvy
Kategória:Ruskí diplomati
Kategória:Ministri zahraničných vecí Ruska
Kategória:Absolventi Moskovského štátneho inštitútu medzinárodných vzťahov
Kategória:Stáli predstavitelia Ruska pri OSN
Kategória:Nositelia Záslužného radu Maďarskej republiky
Sojombo (symbol)

náhľad|Mongolský znak sojombo**Sojombo** (mong. cyrilikou cоёмбо – sojombo; prepisy z mong. trad. písma:  sojombu, sojongbu; slovo pochádza zo sanskritského स्वयम्भू – svajambhú) je starodávny symbol, ideogram pochádzajúci z budhizmu. V Mongolsku ho v 17. storočí spopularizoval kňaz-bogdgegen (vtelený Budha) Zanbazar. Odvtedy sa tento symbol považuje za symbol mongolského národa a stal sa súčasťou mongolského štátneho znaku a vlajky.

Sojombo predstavuje kompozíciu v tvare stĺpu, v ktorom je schematicky zobrazená myšlienka vzniku a konania mongolského národa a štátu. Symbol obsahuje viaceré znaky, ktoré až spoločne vytvárajú celý význam. Znaky v sojombe sa čítajú zhora nadol.

## Význam sojomba
Podľa mongolského výkladu je význam sojomba nasledovný:
* prvý znak zhora predstavuje **[[oheň]]** - podľa Mongolov symbol úsvitu, znovuzrodenia a tiež pokračovania a rozšírenia rodu. Tri plamene ohňa vyjadrujú rozkvet národa v troch dimenziách - v minulosti, súčasnosti a budúcnosti;
* ďalšie dva znaky znázorňujú **[[slnko]]** a **[[mesiac]]** - oddávna najuctievanejšie symboly Mongolov, symbolizujúce svetlo a večnosť; podľa starej legendy „*Národu mongolskému otcom je mladý mesiac a matkou zlaté slnko*“;
*hlavnú časť sojomba tvorí znak podobajúci sa na čínsky Jin a Jang, jeho budhistický význam sa interpretuje ako „**[[Ryby (v najširšom zmysle)|ryby]]** nikdy nezatvárajúce oči“ a symbolizujú bdelosť mongolského národa;
* ryby sú obklopené zo všetkých štyroch strán obdĺžnikmi, ktoré predstavujú rovnú **[[step]]** a **[[cnosť|cnosti]]** mongolského národa - otvorenosť, čestnosť, dobroprajnosť a spravodlivosť. Obdĺžniky zodpovedajú tradičnej prosbe „*Nech všetko hore aj dolu čestne slúži národu!*“
* dva vertikálne obdĺžniky predstavujú **[[pevnosť|múry pevnosti]]** a **[[priateľstvo]]** a vyjadrujú, že dvaja priatelia sú silnejší ako akékoľvek nebezpečenstvo;
* horný a dolný trojuholník sú vojenskými symbolmi **hrotov šípov** a majú byť výstrahou pre vonkajších nepriateľov (horný trojuholník), ale i vo vnútri (dolný trojuholník). 

Zlatá farba sojomba symbolizuje nemennosť a trvácnosť, ako aj slobodu a nezávislosť Mongolov.

Tri horné symboly sojomba sú spoločné aj pre ďalšie národy a národnosti - predovšetkým Buriatov a Mongolov v čínskom regióne Vnútorné Mongolsko.

## Pozri aj
* Štátny znak Mongolska
* Buriatsko

## Referencie
*  Oficiálna stránka mongol. parlamentu (Ústava Mongolska - článok 12 The symbols of the independence and sovereignity of Mongolia) (v angličtine)
*  Vlajka Mongolska-opis (v angličtine) 
*  Štátne symboly Mongolska (v ruštine a angličtine) 
*  Turistický portál Mongolska (v angličtine) 

Kategória:Symboly
Kategória:Budhizmus
Kata

**Kata** môže byť:
* prvá časť zložených slov majúca význam:
** nadol; dopredu
** dozadu; do konca; úplne 
* domácka podoba mena Katarína, pozri Katarína (prvé meno)
* druh súborného cvičenia v karate, džude a aikido, pozri kata (karate), kata (džudo) a kata (aikido)
* khatag
* v botanike:
** slovenský názov rastlinného rodu *Catha* (ktorý dnes zahŕňa len druh kata jedlá, ale donedávna zahŕňal aj to, čo je dnes samostatný rod *Lydenburgia*), pozri kata (rod rastlín)
** kata jedlá (*Catha edulis*)
* v zoológii: katta
* rieka:
** v Rusku, prítok Angary v Irkutskej oblasti, pozri Kata (prítok Angary)
** iný názov rieky Tuhala v Estónsku, pozri Tuhala
* názov viacerých sídiel, napr.:
** dedina v Estónsku v obci Kose, pozri pod Kata (Kose)
* priezvisko:
** Kéké Kata (* 1951) - politik v Pobreží Slonoviny
** Elizabeth Katová (1912–1998) – austrálska spisovateľka
Hosting sense

**Hosting sense** je bezpečnostná internetová služba pre monitorovanie zmien súboroveho systému webhostingu. Je obdobou kontroly správy verzii. Zmeny súborového systému sú kontrolované automaticky a podľa stanovených kriterií spracované.

## Sledované parametre

1pokiaľ je daný parameter podporovaný sledovaným súborovým systémom

## Použitie služby
* Kontrola súborového systému
* Zálohovanie súborového systému

Kategória:Internet
Darude

**Ville Virtanen** (* 17. júl 1975; Eura, Hinnerjoki, Fínsko), viac známy ako **Darude**, je fínsky trance DJ a producent. Debutoval v roku 1995 a koncom roku 1999 vydal svoj najúspešnejší hit „Sandstorm“ a následne album *[[Before the Storm]]*. Jeho hudba je charakteristická progresívnym/povznášajúcim štýlom.

## Kariéra
Virtanen začal svoju hudobnú kariéru ako amatérsky hudobník už na strednej škole a hudbu skladal pomocou softvéru vo svojom počítači. Ako jeho záujem o hudbu rástol presunul sa k náročnejším technikám na výrobu hudby.

Počas spolužiakovej párty Vitranen hral skladbu „Rude Boy“ (napísanú švédskou hudobníčkou Leila K) štyrikrát. To mu prinieslo prezývku "Rude Boy", ktorá sa postupne zmenila na "Da Rude" podľa názvu "Darude".

Virtanen pokračoval v produkcii hudby a zatiaľčo navštevoval technickú školu príležitostne vydával demá pre rozhlasové stanice začiatkom roku 1997 a tiež ponúkal svoju hudbu na stiahnutie na webstránke mp3.com. V roku 1999 ponúkol demo „Sandstorm“ svojmu producentovi JS16 (Jaakko Salovaara). Virtanen podpísal zmluvu s vydavateľstvom JS16, 16 Inch Records a krátko nato vydal „Sandstorm“ ako singel.

## Diskografia
### Albumy

### Single

#### Oficiálne remixy a iné produkcie
* 2000: Rising Star - „Touch Me (Darude Remix)“
* 2000: Rising Star - „Touch Me (Darude's Sandstorm Mix)“
* 2000: Blank & Jones - „Beyond Time (Darude vs. JS16 Remix)“
* 2000: Boom! - „Boy Versus Girls (Darude vs. JS16 Remix)“
* 2000: Barcode Brothers - „Dooh Dooh (Darude vs. JS16 Remix)“
* 2000: JDS - „Nine Ways (Darude vs. JS16 Remix)“
* 2000: Waldo's People - „No-Man's-Land (Darude vs. JS16 Remix)“
* 2000: Waldo's People - „1000 Ways (Darude vs. JS16 Remix)“
* 2000: ATB feat. York - „The Fields of Love (Darude vs. JS16 Remix)“
* 2000: Safri Duo - „Played A-Live (The Bongo Song)(Darude vs. JS16 Remix)“
* 2000: The Thrillseekers - „Synaesthesia (Darude vs. JS16 Remix)“
* 2001: Bleachin' - „Peakin' (Darude vs. JS16 Short Version)“
* 2001: Bleachin' - „Peakin' (Darude vs. JS16 Long Version)“
* 2001: JS16 - „Stomping System (Darude vs. JS16 Remix)“
* 2002: DJ Aligator - „Lollipop (Darude vs. JS16 Remix)“
* 2003: Gizelle - „Falling Over You (Darude vs. JS16 Remix)“
* 2004: Klamydia - „Darude's Aleksi Mutation“
* 2008: Kenneth Thomas - „Stronger Creature (Darude Remix)“
* 2009: Randy Boyer & Kristina Sky feat. Cari Golden - „No Limit (Darude Remix)“
* 2009: Alex Kunnari - „Eternity (Darude Remix)“
* 2010: J. Nitti feat. Rowetta - „No More Comin' Down (Darude Remix)“
* 2010: Darude & Weirdness feat. Jo Angel - „Katson Autiota Hiekkarantaa“
* 2010: 2AM vs. Darude feat. Georgia Haege - „Crazy World“

## Referencie

## Iné projekty

## Externé odkazy
* Oficiálna stránka


Kategória:Fínski dídžeji
Kategória:Fínski trance hudobníci
Kategória:Hard trance
Ján Mucha (1978)

**Ján Mucha** (* 20. jún 1978, Prievidza) je slovenský futbalový brankár, v súčasnosti hráč 1. FC Tatran Prešov. Bol členom reprezentácie Slovenska na Olympijských hrách 2000 v Sydney.

## Pozri aj
Ján Mucha (1982)

## Zdroje
*Vizitka na oficiálnej stránke klubu
*Denník ŠPORT pred jarnou odvetou 

Kategória:Slovenskí futbalisti
Kategória:Narodenia v 1978
Kategória:Hráči FK Baník Prievidza
Kategória:Hráči 1. FC Tatran Prešov
Kategória:Osobnosti z Prievidze
Trnovka

**Trnovka** je potok na Hornom Považí, v okrese i meste Žilina a jej mestských častiach Trnové a Rosinky. Je to pravostranný prítok Rosinky, má dĺžku 6,9 km a je tokom IV. rádu. 

## Opis toku
Potok pramení v Lúčanskej Fatre na severnom úpätí vrchu Hoblík () vo výške asi  v malej kotline medzi obcami Stráňavy a Višňové. Tečie prevažne severným smerom k Trnovému, kde priberá ľavostranný Chotárny potok a pokračuje obcou k Rosinkám. 

V mestskej časti Rosinky priberá ďalší ľavostranný prítok Breznícky potok a pravostranne ústi v nadmorskej výške cca  do Rosinky.

## Referencie

## Externé odkazy
* Poloha ústia na turistickej mape

Kategória:Potoky na Slovensku
Kategória:Vodné toky v Lúčanskej Fatre
Kategória:Vodné toky v Žilinskej kotline
Kategória:Povodie Váhu
Kategória:Vodné toky v okrese Žilina
Kategória:Vodné toky v Žiline
Chotárny potok (prítok Trnovky)

**Chotárny potok** je potok v okrese Žilina a mestskej časti Žiliny, v Trnovom. Je to ľavostranný prítok Trnovky s dĺžkou cca 3,4 km a je tokom V. rádu.

## Opis toku
Potok pramení v nadmorskej výške asi  v malej kotline, východne od obce Višňové. Tečie poliami a pasienkami prevažne severným smerom k Trnovému, kde ľavostranne ústi do Trnovky.

## Referencie

## Externé odkazy
* Poloha prameňa na turistickej mape

Kategória:Potoky na Slovensku
Kategória:Vodné toky v Žilinskej kotline
Kategória:Povodie Váhu
Kategória:Vodné toky v okrese Žilina
Plemená husí

Výsledkom dlhodobého šľachtenia bolo vyšľachtených niekoľko stoviek plemien husi domácej. Na domestifikácii husí sa podieľalo niekoľko divých druhov husí. V Európe to bola hus divá (*Anser anser*), v Ázii hus labutia (*Cygnopsis cygnoides*). Niektoré plemená husí majú v pôvod v oboch druhoch (niektoré ruské plemená husí, štajnbašská bojová hus). 

Polodomestifikované boli tiež bernikla kanadská a húska štíhla (*Alopochen aegyptiacus*). Pokusy o domestifikáciu ďalších druhov podčeľade husy (*Anserinae*) neboli úspešné kvôli nízkej produkcii vajec, neskorému nástupu pohlavnej dospelosti (v 3-4 rokoch), prípadne malej hmotnosti a vzájomnej neznášanlivosti párov počas obdobia odchovu mláďat (nevhodné pre veľkochov).

Husi sa chovajú hlavne pre mäso, husaciu pečienku, husací tuk, perie a vajcia. Niektoré plemená boli špeciálne vyšľachtené pre potlačovanie burín (americká bavlníková hus) alebo pre husacie zápasy (napr. štajnbašská bojová hus, tulská hus).

## Klasifikácia plemien husí
Plemena husí je možné rozdeliť podľa druhu, z ktorého boli vyšľachtené. 

### Plemena husi labutej
* Labutia hus 
* krajové plemená z Číny a Vietnamu: cská hus, četungská hus, čchangleská hus, čťinská hus, fengčchengská hus, chuojenská hus, iliská hus, jangťiangska hus, jenská hus, jouťiangska hus, jungkchangská hus, kangská hus, koská hus, kuangfengská hus, lienchuaská hus, lingsienska hus, makangská hus, minpejská hus, pajcská hus, sečuánska hus, singkuoská hus, süpchuská hus, štchouská hus, tchajchuská hus, wansiská hus, wucungská hus, wukangská hus

### Plemena husi labutej a husi divej
* Africká hus (Africká hrboľová hus)
* Cholmogorská hus
* Štajnbašská bojová hus

### Plemena husi divej
* Adlerská hus
* Alsaská hus
* Americká chocholatá hus
* Aonghuská hus
* Arzamašská hus
* Bavorská hus
* Benkovská biela hus
* Bilgorajská hus
* Breconská žltá hus
* Cellská hus
* Česká hus
* Česká chocholatá hus
* Dánska hus
* Drávska hus
* Dypolcká hus
thumb|right|Emdenské husi
* Emdenská hus
* Empordská hus
* Baskitská hus
* Faerská hus
* Francká hus
* Gorkovská hus
* Kučeravá hus
* Kartúzska hus
* Kielecká hus
* Krásnozerská hus
* Kubánska hus
* Landeská hus
* Leinská hus
* Lippská hus
* Ľubelská hus
* Maďarská orošházská hus
* Nemecká nosná hus
* Ölandská hus
* Perejaslavská hus
* Pilgrimská hus
* Podkarpatská hus
* Pomoranská hus
* Potiská hus
* Pskovská hus
* Romenská hus
* Rumunská chocholatá hus
* Ruská hus
* Rýnska hus
* Skónska hus
* Slovenská biela hus
* Suchovská hus
* Šadrinská hus
* Šetlandská hus
* Šuvalská hus
* Talianska hus
* Tulúzska hus
* Tulská hus
* Turínska hus
* Twentská hus
* Veľká šedá hus
* Vištinská hus
* Vladimírska hus
* Západoanglická hus
* Zátorská hus

## Autosexingové (rodofarbé) husi

Sfarbenie peria oboch pohlaví husí je zvyčajne rovnaké. Existujú však aj autosexingové (colorsexingové, rodofarbé) plemená husí, kedy je nápadný pohlavný dimorfizmus (samec a samica sú inak sfarbení). Gunár je najčastejšie biely, samica je buď celá šedá alebo bielo-šedo strakatá.  

* Americká bavlníková hus
* Normanská hus
* Pilgrimská hus
* Šetlandská hus
* Západoanglická hus

## Zdroje
Right in the Night

„**Right in the Night (Fall in Love With Music)**“ je skladba nemeckej trance dvojice Jam & Spoon. Bola vydaná v roku 1993 nemeckým vydavateľstvom Dance Pool.

Základom skladby je „Leyenda“ od klasického skladateľa Isaaca Albéniza a obsahuje spev kalifornskej speváčky Plavky a slovami od Nosie Katzmanna. Dosiahol 2. miesto v Austrálii v roku 1994. Opakované vydanie v roku 1995 dosiahlo 10. miesto v Holandsku a takisto 10. miesto vo Veľkej Británii.

## Zoznam skladieb
***German CD maxi #1**
# "Right in the Night (Fall in Love With Music)" – 6:05
# "Right in the Night (Fall in Love With Music)" (Instrumental) – 6:51
# "Follow Me!" – 12:28
# "Right in the Night (Fall in Love With Music)" (Radio Edit) – 3:47

***German CD maxi #2**
# "Right in the Night (Fall in Love With Music)" (Jam & Spoon Remix) – 5:45
# "Right in the Night (Fall in Love With Music)" (Microbots-Remix) – 6:23
# "Right in the Night (Fall in Love With Music)" (Arpeggiators - Tripomatic Fairytales Mix) – 6:27
# "Right in the Night (Fall in Love With Music)" (DJ Kid Paul Mix) – 5:52

## Pozície v rebríčkoch

## Referencie

Kategória:Piesne z 1993
Kategória:Single z 1993
Kategória:Piesne Jam & Spoon
Dopravná zápcha

right|thumb|Dopravná značka A23: Kolóny
right|thumb|Kolóna na holandskej diaľnici A 13

**Dopravná zápcha** (iné názvy: **zápcha (v doprave)**, **kongescia**, **dopravná kongescia**, **vzdutie dopravy**, nesprávne: *(dopravná) zácpa*) je stav premávky na pozemnej komunikácii, električkovej trati alebo inej dopravnej ceste charakterizovaný spomalením rýchlosti, predĺžením jazdných časov a kolónami vozidiel alebo iných dopravných prostriedkov.

Nastáva vtedy, keď je aktuálna premávka silnejšia ako jej aktuálna kapacita, často vzniká tiež následkom krátkodobého znemožneniu prejazdu alebo znížením kapacity komunikácie vplyvom dopravnej nehody, pracovnej činnosti, zlej činnosti signalizačného zariadenia alebo inej mimoriadnej udalosti.

Pre pozemné komunikácie na Slovensku a v niektorých ďalších krajinách je stanovená špeciálna dopravná značka *A23: kolóny*, ktorá upozorňuje na miesta, kde pravidelne alebo často dochádza ku kolónam.

Možnou ochranou pred dopravnými zápchami je buď zvyšovanie kapacity komunikácií výstavbou ďalších komunikácií alebo naopak regulácia premávky, obmedzovanie práva vjazdu do určitých oblastí alebo spoplatňovanie premávky. Vplyv má tiež modernizácia riadenia dopravy, najmä koordinácia a dynamické riadenie svetelných signalizačných zariadení a preferovanie niektorých druhov dopravy, napríklad hromadnej, cyklistickej alebo pešej.

## Zdroje

Kategória:Cestná doprava
Before the Storm

***Before the Storm*** je debutový album fínskeho DJa Darude. Prvá skladba „Sandstorm“ mala veľký úspech a v roku 2000 bola najlepšie predávanou vinylovou nahrávkou na svete.

## Zoznam skladieb
# „Sandstorm“ – 3:45
# „Burning“ – 7:10
# „Feel the Beat“ – 4:18
# „Out of Control“ – 5:02
# „Touch Me Feel Me“ – 6:14
# „Calm Before the Storm“ – 4:53
# „Let the Music Take Control“ – 5:45
# „Drums of New York“ – 6:04
# „The Flow“ – 3:52
# „Sandstorm [JS 16 Mix]“ – 7:22
# „Feel the Beat [JS 16 Dark Mix]“ - 7:06

## Referencie

Kategória:Hudobné albumy z 2001
Kategória:Albumy Darude
Kategória:Debutové albumy
Záporožskí kozáci píšu list tureckému sultánovi

**Záporožskí kozáci píšu list tureckému sultánovi** () je názov historického obrazu ruského maliara Iliu Jefimoviča Repina.

## Námet diela

Tematika ukrajinských národných dejín bola vždy vďačným námetom výtvarných spracovaní ruských maliarov. Veľmi významnú skupinu diel inšpirovaných ruskou históriu tvoria obrazy, v ktorých dominuje nezlomná sila a túžba po slobode ruského národa, hrdosť a odhodlanie bojovať proti akémukoľvek nepriateľovi. Záporožskí kozáci ako klasickí predstavitelia ukrajinského bohatierstva poslúžili I. J. Repinovi k namaľovaniu jedného zo svojich najvýznamnejších (a najznámejších) obrazov.

Obraz, v krajine svojho zrodu známy aj pod jednoduchým názvom *Запорожцы* (*Záporožci*), sa námetovo viaže k obdobiu ukrajinských dejín počas expanzie Osmanskej ríše v druhej polovici 17. storočia. Obraz zachytáva konkrétnu historickú udalosť v roku 1676, kedy kozáci na ultimátnu výzvu tureckého sultána Mehmeda IV. o podvolení sa kozákov tureckým hordám, odpovedali netradičným a svojsky ladeným listom plným nevyberaných urážok, známym ako *[[Odpoveď záporožských Kozákov]]*. V liste odmietli sultánov ponižujúci návrh a navyše sa mu kruto vysmiali.

Repin zachytil na plátne vrcholný okamih udalosti, kedy kozáci pod vedením svojho atamana Ivana Sirka (fúzatý muž v kozáckej čiapke uprostred skupiny nad pisárom) spoločne vymýšľajú list tureckému vládcovi. Z gest zachytených postáv sú zrejmé povznesená nálada a odhodlanie. Presne vystihnutá atmosféra „voľnosti, rovnosti a bratstva“ dodáva obrazu zvláštny význam.

## Okolnosti vzniku obrazu
I keď originál údajného listu kozákov sa nezachoval, v sedemdesiatych rokoch 19. storočia sa objavila kópia, ktorá sa dostala do rúk ukrajinskému historikovi D. I. Jarovnickému. Ten s ňou oboznámil svojich priateľov, medzi inými i Repina. Umelca list zaujal natoľko, že sa rozhodol námet preniesť na plátno.

Od roku 1880 sa datuje Repinova práca na prvej verzii diela, na ktorom mu ako modely jednotlivých postáv poslúžili viaceré známe osobnosti, napr. pisár listu je spomínaný historik Jarovnický. On sa stal aj majiteľom tohto obrazu, ktorý neskôr kúpou skončil vo výstavných priestoroch Tretiakovskej galérie.

V roku 1891 umelec zavŕšil práce na hlavnej verzii obrazu. Takmer vzápätí sa obraz objavil na viacerých domácich i zahraničných umeleckých výstavách, kde zožal obrovský úspech. V nasledujúcom roku ho kúpil cár Alexander III. Až do roku 1917 bol v cárskej zbierke odkiaľ sa po konfiškácii umeleckých diel po Októbrovej revolúcii dostal do zbierok Ruského múzea.

Než Repin dokončil práce na hlavnej verzii *Záporožcov*, v roku 1889 začal maľovať druhú verziu, ktorú však nedokončil. Táto verzia je dnes umiestnená v Charkovskom umeleckom múzeu.

## Iné projekty

## Zdroje
* A. Gubarev, *Ruské múzeum*, Progress, Moskva, 1981
* 

Kategória:Ilia Jefimovič Repin
Kategória:Štátne ruské múzeum
Javorina (prítok Váhu)

**Javorina** je horský potok v Lúčanskej Fatre v okrese Žilina. Je to ľavostranný prítok Váhu a je tokom III. rádu.

## Opis toku
Potok pramení neďaleko sedla Javorina v nadmorskej výške asi  a tečie horskou dolinou prevažne severným smerom. Priberá niekoľko prítokov a popod Strečniansky hrad vteká do obce Strečno, kde ústi do Váhu neďaleko prístavu kompy.

## Referencie

## Externé odkazy
* Poloha na turistickej mape

Kategória:Potoky na Slovensku
Kategória:Vodné toky v Žilinskej kotline
Kategória:Povodie Váhu
Kategória:Vodné toky v okrese Žilina
Lipovec (prítok Váhu)

**Lipovec** je horský potok v okrese Žilina, neďaleko obce Varín. Je to pravoostranný prítok Váhu, má dĺžku 2,5 km a je tokom III. rádu.

## Opis toku
Potok pramení v Malej Fatre, v podcelku Krivánska Fatra na západných svahoch vrchu *Jedľovina* () v nadmorskej výške asi  a tečie západným smerom horskou dolinou s chatovou osadou. Podteká cestu do Nezbudskej Lúčky a železničnú trať Žilina – Košice a v nadmorskej výške približne 352 m n. m. ústi do Váhu.

## Referencie


Kategória:Potoky na Slovensku
Kategória:Vodné toky v Žilinskej kotline
Kategória:Povodie Váhu
Kategória:Vodné toky v okrese Žilina
Uusikaupunki

**Uusikaupunki** () je mesto a obec vo fínsku v kraji Varsinais-Suomi. Leží na pobreží Botnického zálivu, približne 70 kilometrov severozápadne od Turku. K 31. októbru 2010 mala obec 15&nbsp;878 obyvateľov. Rozloha obce je 1&nbsp;932,72 kilometrov štvorcových, z čoho 1&nbsp;430,16 km² zaberajú vodné plochy. Hustota obyvateľstva je 31,59 obyvateľov na kilometer štvorcový.
 
## Dejiny
náhľad|vľavo|Starý kostol
V roku 1721 tu bola podpísaná Nyštadtská zmluva, ktorá ukončila Severnú vojnu medzi Švédskom a Ruskom a vďaka ktorej Rusko získalo Livónsko, Estónsko, Ingriu, Kexhol, časť Fínska a prístup k Baltskému moru.
Pôvodný názov hlavnej dediny, ktorá bola začlenená do Uusikaupunki, bolo *Kalainen* (prídavné meno, ktoré vo fínčine znamená „mať veľa rýb“). Obec vznikla ako trhovisko pre obyvateľov regiónu Vakka-Suomi. Mesto *Uusikaupunki* bolo založené v roku 1617 ako mesto s právami obchodu dekrétom švédskeho kráľa Gustáva II.
Do 19.&nbsp;storočia bolo Uusikaupunki významným obchodným a rybárskym prístavom a lodný priemysel sa tu udržal až do druhej polovice 20.&nbsp;storočia.

## Rodáci
* Robert Wilhelm Ekman – maliar
* B.H. Crusell – Bernhardt Crusell (1775-1834) – klarinetista a skladateľ
* Arvid Liljelund (1844-1899) – maliar
* Martti Simojoki – bývalý fínsky arcibiskup
* Ilmari Saarelainen – fínsky herec
* Kari Takko – hokejový brankár

## Partnerské mestá
*  Antsla, Estónsko
*  Haderslev, Dánsko	
*  Velikij Novgorod, Rusko
*  Sandefjord, Nórsko	
*  Svätý Ondrej, Maďarsko
*  Varberg, Švédsko

## Referencie

## Iné projekty

## Externé odkazy
* uusikaupunki.fi - oficiálne stránky 

## Zdroj

Kategória:Mestá vo Fínsku
Kategória:Prístavné mestá Baltského mora
Kategória:Varsinais-Suomi
Mute Records

**Mute Records** je nezávislé hudobné vydavateľstvo so sídlom v Spojenom kráľovstve, ktoré založil v roku 1978 Daniel Miller. 

Mute Records bolo známe ako vydavateľstvo, ktoré ochotne uzavrelo zmluvu s postpunkovými umelcami, napríklad s britským avantgardným umelcom Frankom Toveyom (pseudonym Fad Gadget), skupinami Einstürzende Neubauten, Throbbing Gristle či Cabaret Voltaire. Keď sa na začiatku osemdesiatych rokov podarilo elektronickej hudbe dostať na prvé priečky hitparád v Spojenom kráľovstve, uzavrelo zmluvy aj s kapelami ako Depeche Mode a Erasure, ktoré používali nové technológie. Dostali tak šancu celkom zmeniť tanečnú hudbu na prelome osemdesiatych a deväťdesiatych rokov 20. storočia.

Vydavateľstvo znova zmenilo svoje zameranie na moderný indie rock a nadviazalo spoluprácu so skupinami ako napríklad Sonic Youth.

Mute sa stalo známym hlavne vďaka dlhoročnej spolupráci s Depeche Mode a Erasure. Ďalšími významnými umelcami, ktorí vydávajú svoju hudbu v Mute Records sú Moby, Nick Cave a Laibach.

Mute Records bolo prvé britské vydavateľstvo, ktoré malo svoju internetovú prezentáciu (nazvanú „Mute Liberation Technologies“). Tá začala ako BBS, potom sa z nej stali stránky telnetu a nakoniec webové stránky.

10. mája 2002 získalo Mute Records hudobné vydavateľstvo EMI a prakticky tak rozšírilo už existujúce licenčné zmluvy, ktoré malo Mute Records s Virgin Records viac ako 15 rokov. Výkonný riaditeľ Daniel Miller je zodpovedný za všetky globálne aktivity spoločnosti.

## Referencie

## Externé odkazy
* Oficiálne webstránka
* Oficiálna webstránka Mute Germany 

Kategória:Mute Records
Kategória:Britské hudobné vydavateľstvá
Hymna Afganistanu

**Štátnou hymnou** Afganistanu je od prevzatia moci nad krajinou Talibanom 19. augusta 2021 *de facto* pieseň *Dā də bātorāno kor*. Počas obdobia Afganskej islamskej republiky bola hymnou pieseň Sououd-e-Melli.

## Text

### Text po paštsky

ساتو يې پۀ سرو وينو
دا د شهيدانو کور
دا د باتورانو کور
دا د باتورانو کور

ستا کاڼي او بوټي ټول
مونږه ته لعلونه دي
وينه پرې توی شوې ده
سرۀ لکه گلونه دي

کلی څوک نيولای شي
دا دی د زمريانو کور
دا د باتورانو کور
دا د باتورانو کور

تا به تل آزاد ساتو
څوچې وي ژوندون زمونږ
ستا تاريخ به ياد ساتو
څوچې وي ژوندون زمونږ

دې کښې به بازان اوسي
دا دی د بازانو کور
دا د باتورانو کور
دا د باتورانو کور

ای گرانه وطن زما
ځار شمه لۀ تا نه زۀ
ای ښايسته چمن زما
ځار شمه لۀ تا نه زۀ

خلاص که لۀ انگرېز نه وو
شو د اورسانو گور
دا د باتورانو کور
دا د باتورانو کور

ډېرۍ ککرۍ گوره
پاتي د روسانو شوې
شنډېدۀ هر يو دښمن
واړۀ ارزوگانې شوې

هرچا ته معلوم شولو
دا د افغانانو کور
دا د باتورانو کور
دا د باتورانو کور

ساتو ئې پۀ سرو وينو
دا د شهيدانو کور
دا د باتورانو کور
دا د باتورانو کور


### Prepis do latinky

Sátú-ye pé sro wino
da dé šahidáno kór
Da dé batoráno kór
da de batoráno kór

Sta káni aw bóti tol
múnga-tá la luna dí
Wína pre toy šewé dá
sre léka gúluna dí

Kälay cok niwelay ší
da day dé zmaryáno kór
Da de batoráno kór
da de batoráno kór

Tá-ba tél azad sátu
coče wí žwandun zamúng
Sta tárix bá yad sátu
coče wí žwandun zamúng

De-ke bá bazán osi
da day de bazáno kór
Da de batoráno kór
da de batoráno kór

Ay grána watan zamá
ʒar šema lé tá-na ze
Ay xáysta čamán zama
ʒar šema lé tá-na ze

Xlás ka lé Angrez-na wú
šu de Urusáno gor
Da dé batoráno kór
da de batoráno kór

Derey, kakaräy góra
páti de Rusáno šwe
Šandedä haryew duxhman
wáre arzogáne šwe

Harča-tà malum šwelo
da de Afghánáno kór
Da de batoráno kór
da de batoráno kór

Sátú-ye pé sro wino
da dé šahidáno kór
Da dé batoráno kór
da de batoráno kór


Kategória:Štátne hymny
Kategória:Afganistan
Kotrčiná

**Kotrčiná** je potok v okrese Žilina. Je to pravostranný prítok Gbelianskeho potoka a meria 7,4 km.

## Opis toku
Potok pramení severne od obce Kotrčiná Lúčka, v Kysuckej vrchovine, na južných svahoch *Kučerovky* () v nadmorskej výške asi . Priamo v obci priberá dva väčšie prítoky a tečie južným smerom popod Straník do Nededze. Pokračuje areálom automobilky Kia Motors a pri Mojši v nadmorskej výške približne 346 m n. m. ústi do Gbelianskeho potoka.

## Referencie

Kategória:Potoky na Slovensku
Kategória:Vodné toky v Žilinskej kotline
Kategória:Povodie Váhu
Kategória:Vodné toky v okrese Žilina
Gbeliansky potok

**Gbeliansky potok** je menší potok v okrese Žilina. Meria 5,8 km.

## Opis toku
Potok pramení severne od obce Gbeľany, v Kysuckej vrchovine, na severovýchodnom svahu Hradiska (651,9 m n. m.) v nadmorskej výške asi . Preteká obcou a južným smerom pokračuje popod cestu II/583 a železničnú trať Žilina – Košice a pri Mojši sa spája s Kotrčinou. Svoje vody odovzdávajú rybnému koridoru Vodného diela Žilina.

## Referencie


Kategória:Potoky na Slovensku
Kategória:Vodné toky v Žilinskej kotline
Kategória:Povodie Váhu
Kategória:Vodné toky v okrese Žilina
Ráztoka (prítok Rajčanky)

**Ráztoka** je horský potok v Rajeckej kotline na území okresu Žilina a je to pravostranný prítok Rajčanky. 

## Opis toku
Pramení pod Reváňom () v Lúčanskej Malej Fatre, v nadmorskej výške okolo . Priberá pravostranný prítok spod Kľaku a ľavostranný spod Fačkovského sedla a pokračuje severozápadným smerom popri ceste I/64. Ústi do Rajčanky pri *Čičmianskom rázcestí* v nadmorskej výške .

## Referencie

Kategória:Potoky na Slovensku
Kategória:Vodné toky v Žilinskej kotline
Kategória:Vodné toky v okrese Žilina
Hands Up (singel)

„**Hands Up**“ je druhý singel z albumu *[[Rotten Apple]]* rapera Lloyda Banksa. Refrén spieva člen skupiny G-Unit, 50 Cent. Pieseň, ktorú produkoval Eminem, vyšla vo forme digital download 25. júla 2006.

## Pozície v rebríčkoch

## Referencie

Kategória:Single z 2006
Kategória:Piesne Lloyda Banksa
Kategória:Piesne 50 Centa
Suchý potok (prítok Rajčanky)

**Suchý potok** je horský potok na území okresu Žilina, v obci Fačkov. Je to pravostranný prítok Rajčanky, meria 5,1 km a je tokom IV. rádu. 

## Opis toku
Pramení pod vrchom Kľak (), dominantou južnej časti Lúčanskej Malej Fatry, v nadmorskej výške okolo . Priberá najmä ľavostranné prítoky zo svahov Malej Fatry a tečie severozápadným smerom ku Fačkovu, kde sa vlieva do Rajčanky v nadmorskej výške asi .

## Referencie

## Iné projekty

Kategória:Potoky na Slovensku
Kategória:Povodie Váhu
Kategória:Vodné toky v Lúčanskej Fatre
Kategória:Vodné toky v okrese Žilina
Kategória:Fačkov
Fighter (film z roku 2010)

**Fighter** je životopisná športová dráma režiséra Davida O. Russella. Hlavné úlohy stvárnili Mark Wahlberg, Christian Bale a Amy Adamsová.

## Ocenenia
* 2010 - Oscar za najlepší ženský herecký výkon vo vedľajšej úlohe - Melissa Leo
* 2010 - Oscar za najlepší mužský herecký výkon vo vedľajšej úlohe - Christian Bale

Kategória:Filmy z 2010
Kategória:Filmy USA
Kategória:Filmy podľa názvu
Annie Girardotová

**Annie Girardotová** (* 25. október 1931, Paríž, Francúzsko – †  28. február 2011, Paríž) bola francúzska herečka, ocenená cenou Cézar za úlohu vo filme *[[Najcennejšie čo mám]]* v roku 1975, v roku 1995 vo filme *[[Bedári (film z 1995)|Bedári]]* a v roku 2002 vo filme *[[Pianistka (film)|Pianistka]]*.  

## Životopis
Druhú svetovú vojnu prežila s matkou a bratom v Normandii, otec zomrel, keď mala dva roky. Už ako dieťa chcela hrať, ale rovnako ako matka sa najskôr stala zdravotnou sestrou. Pri práci najskôr navštevovala dramatické kurzy, neskôr začala študovať herectvo na konzervatóriu. Začínala v divadle a v kabaretoch. Od 50. rokov sa začala objavovať v epizódnych filmových úlohách. Prvú veľkú divadelnú úlohu dostala v roku 1958 v hre *Dvaja na hojdačke*. Za svoje divadelné umenie získala viacero cien.

V 70. rokoch 20. storočia sa z nej stala jedna z najobľúbenejších francúzskych herečiek, vďaka úlohám inteligentných emancipovaných nešťastných a trpiacich žien, ale so zmyslom pre humor. Stvárnila aj množstvo komediálnych úloh. 

V 80. rokoch prežila osobnú krízu. Skrachovalo divadlo, ktoré mala prenajaté so svojím partnerom Bobom Decoutom. Tlač navyše spochybňovala jej umeleckú poctivosť a mala problémy s dcérou. Kvôli tomu všetkému načas prestala hrať. Neskôr sa ale opäť pred filmovú kameru vrátila. 

Od roku 1962 bola vydatá za talianskeho herca Renata Salvatoriho, s ktorým mala dcéru Giuliu (* 1962); od roku 1980 žili odlúčene. 

V roku 1998 navštívila filmový festival Artfilm v Trenčianskych Tepliciach, kde získala ocenenie Hercova misia. 

Zhruba posledných päť rokov života trpela Alzheimerovu chorobu. Zomrela 28. februára 2011 v Paríži  a je pochovaná na Cimetière du Père-Lachaise.

## Referencie

## Iné projekty

## Externé odkazy
* 
* 
* 
* Zemřela Annie Girardotová

## Zdroj

Kategória:Francúzske divadelné herečky
Kategória:Francúzske filmové herečky
Kategória:Francúzske speváčky
Kategória:Absolventi Conservatoire national supérieur d'art dramatique
Kategória:Herci Comédie-Française
Kategória:Držiteľky Césara za najlepšiu herečku v hlavnej úlohe
Kategória:Držiteľky Césara za najlepšiu herečku vo vedľajšej úlohe
Kategória:Osobnosti pochované na Père-Lachaise
Kategória:Osobnosti z Paríža
Out Hud

**Out Hud** bola elektronická skupina, ktorá vznikla v roku 1996 v San Francisco Bay Area v Kalifornii a neskôr sa usídlila v New York. Skupina sa skladala z gitaristu Nica Offera, basgitaristu Tylera Popa violončelistu Molly Schnicka, speváka/bubeníka Phyllis Forbes a DJa Justin Van Der Volgen. Ich prvý album *[[S.T.R.E.E.T. D.A.D.]]* bol inštrumentálny. Pre ich druhý štúdiový album *[[Let Us Never Speak Of It Again]]* pridala skupina vokály do hudby, ktoré hlavne speval Forbes, kým bicí automat plnil svoju obvyklú úlohu s pomocou Schnicka so sprievodným spevom.

Skladba „How Long“ bola použitá vo filme *[[Viem, kto ma zabil]]*, kde hrala Lindsay Lohan.

## Diskografia
### Albumy
**[[S.T.R.E.E.T. D.A.D.]]* (Kranky, 2002, CD/LP)
**[[Let Us Never Speak of It Again]]* (Kranky, 2005, CD/LP)

### EP a single
*„Guilty Party“ (Red Alert Works, 1997 7")
*„Natural Selection“ (Gold Standard Labs, 1997, 7")
**GSL26/LAB SERIES VOL. 2 EP* split with !!! (Gold Standard Labs, 1999, 12")
*„The First Single of the New Millennium“ (5RC, 2000, 7")
*„One Life to Leave“ (Kranky, 2005, 12"/CD)
*„It's for You“ (Kranky, 2005, 12"/CD)

## Referencie

## Externé odkazy
*www.brainwashed.com/outhud/ Oficiálna webstránka

Kategória:Elektronické hudobné skupiny USA
Fighter

**Fighter** (angl. bojovník) môže byť:

* pieseň Christiny Aguilery, pozri Fighter (pieseň)
* dokumentárny film o holokauste, pozri Fighter (film z roku 2000)
* športová dráma z roku 2010, pozri Fighter (film z roku 2010)
* kniha Lena Deightona, pozri
Losí test

right|thumb|Značka upozorňujúca na nebezpečenstvo stretu s losom v americkom národnom parku Gros Morne
right|thumb|Scéma losieho testu
**Losí test** je test zistenia správania vozidla pri prudkom vyhýbacom manévri pred nečakanou prekážkou.

## Dejiny
Vo Švédsku sa tento test používa už celé desaťročia. Najčastejšou prekážkou tu býva los mokraďový. Kolízia s týmto párnokopytníkom má pre posádku automobilu vo väčšine prípadov tragické následky.

Názov testu je tak odvodený práve od losa európskeho. V USA je losí test nazývaný *elk test* (sl. wapiti test) podľa jeleňa wapiti.

Držiteľom rekordu v kategórií osobných automobilov je Citroën Xantia Activa V6  s rýchlosťou 85 km/h.

Aj dnes sa stane, že losím testom niektoré automobily neprejdú, napr. Citroën Nemo, Renault Kangoo, Toyota Hilux a ďalšie. Zaujímavosťou môže byť, že Trabant, ktorý je oveľa starší a často tiež zosmiešňovaný automobil, týmto testom prešiel.

## Metodika merania
Skúška sa vykonáva na suchej vozovke. Dopravné kužeľe sú postavené podľa obrázku a nahradzujú prekážku. Vozidlo sa vyhýba prekážke plne zaťažené. Vozidlo sa rozbehne proti kuželom, prudko sa im vyhne a vracia sa do svojho pruhu. Skúška sa opakuje vo vyššej rýchlosti. Rýchlosť sa zvyšuje dovtedy, pokým automobil nezhodí krajné kužeľe. To sa obvykle stane pri rýchlosti 80 až 100 km/h.

## Referencie

## Pozri aj
* Deformačná zóna

## Externé odkazy
* Kamióny zvládnou losí test
* Losí test je švédsky vynález, preslávili ho však Nemci

## Zdroj
* 

Kategória:Aktívna bezpečnosť automobilov
Kategória:Skúšky bezpečnosti v doprave
Insectorum sive Minimorum Animalium Theatrum

**Insectorum sive Minimorum Animalium Theatrum** je málo známa kniha z roku 1634. Jej autormi je viacero biológov a entomológov. Patrí k prvým entomologickým prácam na svete a v svojej dobe patrila medzi najlepšie práce tohto druhu. Vznikala desiatky rokov a na jej napísaní sa podieľalo viacero entomológov. Kniha a jej vznik má zložitú históriu. Za hlavného autora práce, ktorý knihu dokončil, ale bohužiaľ nevydal sa dnes pokladá Thomas Moffet. Práca pojednáva o hmyze a spoluautormi sú Conrad Gesner, Thomas Penny a sir Edward Wotton.

Kniha bola vydaná v Londýne vo vydavateľstve Thomas Cotes for Benjamin Allen. Rozmery knihy sú 295 x . Ide v podstate o prvú entomologickú knihu, ktorá bola vydaná v Anglicku. Práca obsahuje veľa ilustrácií hmyzu a väčšina z nich sa dá ešte i dnes podľa kresby dobre determinovať. Prvé vydanie knihy je písané v latinčine a používa ešte klasifikáciu hmyzu podľa Aristotela. Sú tu systematické analýzy návykov hmyzu, charakteristika prostredia, chov a hospodársky význam hmyzu. Autori tu spublikovali nové zásady a informácie v štúdiu bezstavovcov. 

V tejto kniha je o viacerých druhoch hmyzu písané vôbec po prvýkrát v histórii ľudstva. Jedným z týchto druhov motýľov je aj jasoň červenooký (*Parnassius apollo* Linnaeus, 1758), o ktorom boli prvýkrát v histórii práve tu publikované vôbec prvé informácie. 

Knihu začal písať už Conrad Gesner, ktorý ale zomrel v roku 1565. V práci zrejme ešte počas Gesnerovho života pokračoval jeho asistent Thomas Penny, ktorý ale prácu tiež nedokončil. Práca sa dostala ďalej k Edwardovi Wottonovi, ktorý pokračuje v práci, ale zomiera v roku 1555 a tiež prácu nedokončil. Na koniec sa dielo dostáva do rúk k Thomasovi Moffettovi, ktorý ale prácu podobne ako jeho predchodcovia – dokončil, ale nevydal (zomrel v roku 1604). Rukopis práce zostal v rodine Thomasa Moffetta po mnoho rokov, až lekárnik Darrell ho predal pánovi Theodoremu Mayernemu. Aby sa znížili náklady na tlač, tak v knihe sú viac drevoryty než drahšie medirytiny. Toto zaujímavé dielo vychádza až 30 rokov po smrti Thomasa Moffetta pravdepodobne vďaka sirovi Theodorovi Mayernemu, ktorý konečne prácu vydáva v roku 1634.

## Externé odkazy
* http://www.google.sk/url?sa=t&source=web&cd=1&sqi=2&ved=0CB4QFjAA&url=http%3A%2F%2Fwww.christies.com%2FLotFinder%2Flot_details.aspx%3FintObjectID%3D4959886&ei=xQBwTdzwO4zBswbJ_7jzDg&usg=AFQjCNFakPPYlpUnsEpi10DxX33iKT1w_g&sig2=F6aDgSQfhYjoTHE09iUKBQ
* http://www.google.sk/url?sa=t&source=web&cd=10&sqi=2&ved=0CHMQFjAJ&url=http%3A%2F%2Fwindsor.concat.ca%2Fopac%2Fextras%2Funapi%3Fid%3Dtag%3Awindsor.concat.ca%2C2009%3Abiblio-record_entry%2F2101741%2F-%26format%3Dhtmlholdings-full&ei=UwFwTac1hs6zBumW9PUO&usg=AFQjCNG8smTjB4IPToWHPy-IuUKZWWWbMw&sig2=h4cSQq7NSn7eNchnLIKCAw
* http://www.trinitysaintdavid.ac.uk/en/rbla/thomasphillipsexhibition/17thcentury/thomasmoffett/.html
* Theatre of Insects 
* Online version of Insectorvm Sive Minimorum Animalivm Theatrvm from GDZ

Kategória:Entomologické knihy
Kategória:Knihy z 1634
Ján II. (pápež)

**Ján II.** (rodený *Mercurius*, * ??, Rím, Taliansko - † 8. máj 535) bol rímsky pápež od 2. januára 533 do svojej smrti. 

Bol prvý z pápežov, ktorý si zmenil meno (jeho rodné meno odkazovalo na rímskeho boha obchodu Merkúra), čo považoval za nevhodné meno pre najvyššiu autoritu kresťanskej cirkvi.

V roku 534 zbavil pre cudzoložstvo úradu Contumeliosa, biskupa v Rieze.

## Iné projekty

 
## Externé odkazy
* Ján II. na *[[Catholic Encyclopedia]]*

## Zdroj

Kategória:Úmrtia 8. mája
Kategória:Úmrtia v 532
Kategória:Talianski pápeži
Kategória:Pochovaní v bazilike svätého Petra
Uniwersytet Ekonomiczny w Krakowie

**Uniwersytet Ekonomiczny w Krakowie** (doslova "Ekonomická univerzita v Krakove") je vysoká škola ekonomického zamerania v Poľsku. Vznikla v roku 1925 ako súkromná *Vysoká obchodná škola v Krakove*. V súčasnosti na nej študuje viac ako 21 000 študentov. V rámci výchovno-vzdelávacej činnosti ekonomická univerzita organizuje vysokoškolské štúdium bakalárske, inžinierske a doktorantské a celoživotné vzdelávanie.

## Fakulty
Ekonomická univerzita v Krakove má v súčasnosti 4 fakulty:
* Fakultu ekonómie a medzinárodných vzťahov
* Fakultu manažmentu
* Fakultu financií
* Fakultu tovaru vied

## Externé odkazy
* oficiálna webová stránka univerzity 
* oficiálna webová stránka univerzity ERASMUS   

## Iné projekty

## Referencie


Kategória:Krakov
Kategória:Univerzity v Poľsku
Beautiful Dangerous

**„Beautiful Dangerous“** je skladba bývalého člena skupiny Guns N’ Roses a súčasného člena skupiny Velvet Revolver, gitaristu Slasha, ktorú nahral s Fergie, speváčkou The Black Eyed Peas. Skladba vyšla 28. októbra 2010 ako tretí singel z debutového sólového albumu *[[Slash (album)|Slash]]*. 

## Videoklip
Provokatívny videoklip k skladbe natočili koncom augusta 2010 v priestoroch striptízového baru a lacného hotela. Fergie vo videu stvárňuje fanúšičku, ktorá sa chce za každú cenu dostať k svojmu hudobnému idolu.

Videoklip mal svetovú premiéru 28. októbra 2010 na webovej stránke VEVO.

## Externé odkazy
* Slash - „Beautiful Dangerous“ (feat Fergie) na youtube.com

## Zdroj

Kategória:Rockové piesne
Kategória:Piesne z 2010
Kategória:Single z 2010
Jozef Franzen

**Jozef Franzen**, RNDr., (* 6. február 1946) je slovenský šachový medzinárodný majster v praktickom šachu a medzinárodný veľmajster v korešpondenčnom šachu. 

Ten druhý titul získal v roku 1984. Majster Bratislavy 1978 a 1980, v r. 1978 aj majster Slovenska. Jeho hlavné úspechy však patria do korešpondenčného šachu. V 12. „ročníku“ majstrovstiev sveta, ktorý sa konal v období 1984 – 1991, obsadil 2. miesto a stal sa tak vicemajstrom sveta.  Po nástupe počítačov však tento druh šachu prestal pestovať a vrátil sa k praktickej hre, kde ešte stačil prekonať rating 2400.

Pochádza z Handlovej, predkovia boli až zo Škandinávie. Profesiou je geológ. Pôsobil ako riaditeľ sekcie geológie a prír. zdrojov Ministerstva životného prostredia. Venoval sa aj zásobám surovín na morskom dne. Je dvakrát rozvedený, má tri deti.

Stal sa držiteľom jedného kuriózneho rekordu. Ako uvádza J. Veselý, vo Franzenovej partii s Ivanom Hausnerom, Trnava (1982), súperi dali spolu 104 šachov, teda napadnutí kráľa.

## Referencie

## Literatúra
* M. Nevrlý, J. Čomaj: Šachová Bratislava - Od Kempelena po Ftáčnika, Bratislava - Pressburg, Albert Marenčin Vydavateľstvo PT 2005
* J. Veselý: Negližé za šachovnicí, Šachové zpravodajství Hausner 1999.

## Externé odkazy
* Vývoj ratingu J. Franzena 

Kategória:Česko-slovenskí šachisti
Kategória:Slovenskí šachisti
Riff

**Riff** je v rockovej hudbe (ale aj v žánroch rockovej hudby, ako napr. heavy metal)  krátka melódia, motív alebo jedna fráza, zvyčajne časť dlhšieho sóla, často v úvode piesne a potom sa opakujúca počas trvania piesne. Riffy sú divácky najpútavejšími časťami rockových piesní. Riffy sú aj dôležitou časťou žánru blues.

## Pozri aj
* Gitarové sólo

Kategória:Rock
Kategória:Blues
Kategória:Hudobné techniky
Kategória:Hudobná terminológia
Kategória:Gitary
Rokovanie

**Rokovanie** (iné názvy: **dohodovanie**, najmä medzištátne: **negociácia**, jazykovo nevhodne: **vyjednávanie**, nesprávne *jednanie*) je dialóg s cieľom vyriešiť spory, dohodnúť sa na ďalšom postupe alebo dohovoriť pravidlá a sankcie, pričom na rozdiel od súdneho pojednávania či arbitráže neexistuje nezávislá rozhodovacia autorita nadradená všetkým účastníkom sporu. Cieľom rokovania je v čo najväčšej miere uspokojiť záujmy zúčastnených strán, často za cenu kompromisu. Rokovania sa v neformálnej podobe objavujú v bežnom živote, viac formalizovanú podobu majú napríklad v podnikaní, vládnych záležitostiach, diplomacii, vojenstve a pod. Človek, ktorý sa profesionálne zaoberá rokovaním sa nazýva **vyjednávač**,  **rokovateľ** alebo **negociátor**.

## Zdroj
* 

Kategória:Politika
Kategória:Podniková ekonomika
Kategória:Marketing
Kategória:Riešenie sporov
Rybná (prítok Rajčanky)

**Rybná** je horský potok v Lúčanskej Malej Fatre na území okresu Žilina, neďaleko od obce Rajecká Lesná. Je to pravostranný prítok Rajčanky.  

Nachádza sa v 2. pásme ochrany a v jeho blízkosti leží kaplnka sv. Huberta. 

## Opis toku
Pramení pod Ostrou skalou (), v južnej časti Lúčanskej Malej Fatry, v nadmorskej výške okolo . Priberá niekoľko menších prítokov a pokračuje severným smerom v podobe horskej bystriny. Pri skupine chát priberá pravostranný prítok spod Vríckeho sedla () a spod Grúňa () a veľkým oblúkom sa stáča na severozápad.

Pokračuje dolinou popri horárni *Rybná* a chatách k ceste I/64, neďaleko ktorej ústi do Rajčanky v nadmorskej výške .

## Referencie

Kategória:Potoky na Slovensku
Kategória:Vodné toky v Žilinskej kotline
Kategória:Vodné toky v okrese Žilina
Medzihorský potok

**Medzihorský potok** je horský potok v Lúčanskej Malej Fatre na území okresu Žilina pri obci Poluvsie a Turie a je to pravostranný prítok Rajčanky.

## Opis toku
Potok pramení v Lúčanskej Malej Fatre pod Skalkou (), v nadmorskej výške okolo  Priberá niekoľko menších prítokov a pokračuje severozápadným smerom Medzihorskou dolinou popri chatovej oblasti.

Ďalej sa stáča na sever, priberá pravostranný prítok spod Kozla, obteká Poluvsie a ako pomerne vodnatý potok ústi pri Slnečných skalách do Rajčanky v nadmorskej výške asi .

## Referencie

## Galéria

Súbor:Medzihorsky1.JPG|Medzihorský potok v lokalite Horné Salašiská
Súbor:Medzihorsky3.JPG|Medzihorský potok v lokalite Horné Salašiská


## Iné projekty

Kategória:Potoky na Slovensku
Kategória:Vodné toky v Žilinskej kotline
Kategória:Vodné toky v okrese Žilina